Կարլոս V Իմաստուն (հունվարի 21, 1338, Վենսեն[1] - սեպտեմբերի 16, 1380, Փարիզ, Ֆրանսիայի թագավորություն), թագավոր 1364-ից։ Վալուաների դինաստիայից։ 1356-1360 և 1364-ի սկզբին (թագավոր հոր գերության շրջանում) Ֆրանսիայի ժամանակավոր կառավարիչն էր։ 1357-1358-ի Փարիզի ապստամբության օրերին փախել է մայրաքաղաքից։ Ժակերիայի ջախջախման և քաղաքային վերնախավի դավաճանության շնորհիվ 1358-ի ամռանը տիրել է Փարիզին։ Կարլոս V-ը ամրապնդել է թագավորական իշխանությունը, կարգավորել հարկային սիստեմը, վերակազմել բանակը։ 1369-ին վերսկսել է Հարյուրամա պատերազմը և 1370-ական թթ. դուրս քշել անգլիացիներին համարյա ամբողջ Ֆրանսիայից։